**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 36/2008

**520a**

# S p o l o č n á s p r á v a

**výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky  s Lisabonskou zmluvou, ktorou sa mení a dopĺňa  Zmluva  o Európskej  únii  a Zmluva o založení Európskeho spoločenstva (tlač 520) vo  výboroch Národnej rady Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ústavnoprávny výborNárodnej rady Slovenskej republiky ako **gestorský** výbor k návrhu na vyslovenie súhlasu Národnej rady Slovenskej republiky **s Lisabonskou zmluvou, ktorou sa mení  a  dopĺňa  Zmluva  o Európskej únii  a Zmluva o založení Európskeho spoločenstva** (ďalej len „gestorský výbor“) podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov a podľa rozhodnutia predsedu Národnej rady Slovenskej republiky z 8. januára 2008 č. 522 **spoločnú správu** výborov.

I.

 Predseda Národnej rady Slovenskej republiky uvedeným **rozhodnutím pridelil** návrh predmetnej zmluvy na prerokovanie **všetkým výborom Národnej rady Slovenskej republiky** (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činností Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu).

 **Výbory rokovali o návrhu zmluvy v určenej lehote.**

II.

 **Ústavnoprávny výbor Národnej rady Slovenskej republiky** uznesením č. 329 z 23. januára 2008 zobral na vedomie spresnenie názvu,

 **Výbor** Národnej rady Slovenskej republiky **pre sociálne veci a bývanie** uznesením č.115 z 15. januára 2008,

 **Výbor** Národnej rady Slovenskej republiky **pre hospodársku politiku** uznesením č. 284 z 22. januára 2008,

 **Výbor** Národnej rady Slovenskej republiky **pre pôdohospodárstvo, životné prostredie a ochranu prírody** uznesením č. 226. z 22. januára 2008,

 **Zahraničný výbor** Národnej rady Slovenskej republikyuznesením č. 83 z 22. januára 2008,

 **Výbor** Národnej rady Slovenskej republiky **pre vzdelanie, mládež, vedu a šport** uznesením č. 65 z 24. januára 2008,

 **Výbor** Národnej rady Slovenskej republiky **pre európske záležitosti** uznesením č. 149 z 15. januára 2008,

 **Výbor** Národnej rady Slovenskej republiky **pre financie, rozpočet a menu** uznesením č. 255 z 22. januára 2008,

 **Výbor** Národnej rady Slovenskej republiky **pre** **verejnú správu a regionálny rozvoj**  uznesením č. 142 z 22. januára 2008,

 **Výbor** Národnej rady Slovenskej republiky **pre obranu a bezpečnosť** uznesením č. 129 z 22. januára 2008

 **odporúčali Národnej rade Slovenskej republiky**

 podľa článku 86 písm. d) Ústavy Slovenskej republiky a v súlade s článkom 7 ods. 2 Ústavy Slovenskej republiky **vysloviť s Lisabonskou zmluvou** **súhlas a rozhodnúť,** že je medzinárodnou zmluvou podľa čl. 7 ods. 5 Ústavy Slovenskej republiky a  má prednosť pred zákonmi.

 **Výbor** Národnej rady Slovenskej republiky **pre zdravotníctvo** a **Výbor** Národnej rady Slovenskej republiky **pre ľudské práva, národnosti a postavenie žien neprijali uznesenie nakoľko navrhnuté uznesenie nezískalo súhlas aspoň trojpätinovej väčšiny všetkých poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 4 Ústavy Slovenskej republiky.**

 **Výbor** Národnej rady Slovenskej republiky **pre kultúru a médiá** o návrhu zmluvy rokoval, neprijal uznesenie, pretože v čase hlasovania sa podľa § 52 ods. 2 nemohol uznášať.

III.

Ako gestorský rokoval **ústavnoprávny výbor** 28. januára 2008. Na základe stanovísk výborov a stanovísk poslancov v gestorskom výbore **odporúča** Národnej rade Slovenskej republiky **prijať uznesenie:**

## Národná rada Slovenskej republiky

 podľa článku 86 písm. d) Ústavy Slovenskej republiky a v súlade s článkom 7 ods. 2 Ústavy Slovenskej republiky

 **A. v y s l o v u j e s ú h l a s**

 s Lisabonskou zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva;

 **B. r o z h o d l a ,**

  že Lisabonská zmluva, ktorou sa mení a dopĺňa Zmluva o Európskej únii a Zmluva o založení Európskeho spoločenstva je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi.

**IV.**

 **Spoločná správa** výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Lisabonskou zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva, vrátane návrhu uznesenia Národnej rady Slovenskej republiky, **bola schválená uznesením Ústavnoprávneho výboru Národnej rady Slovenskej republiky z 28. januára 2008 č. 330.**

Výbor zároveň **poveril predsedu výboru Mojmíra Mamojku,** aby podal správu o výsledku prerokovania uvedeného materiálu a predložil návrh na uznesenie Národnej rady Slovenskej republiky.

 Mojmír Mamojka

 predseda Ústavnoprávneho výboru

 Národnej rady Slovenskej republiky

V Bratislave 28. januára 2008

##### NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UZNESENIE

NÁRODNEJ RADY SLOVENSKEJ REPUBLIKY

z .................

k návrhu na vyslovenie súhlasu Národnej rady Slovenskej republiky s Lisabonskou zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva (tlač 520)

## Národná rada Slovenskej republiky

 podľa čl. 86 písm. d) Ústavy Slovenskej republiky a v súlade s čl. 7 ods. 2 Ústavy Slovenskej republiky

 **A. v y s l o v u j e s ú h l a s**

 s Lisabonskou zmluvou, ktorou sa mení a dopĺňa Zmluva o Európskej únii a Zmluva o založení Európskeho spoločenstva;

 **B. r o z h o d l a , ž e**

             Lisabonská zmluva, ktorou sa mení a dopĺňa Zmluva o Európskej únii a Zmluva o založení Európskeho spoločenstva je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi.